**Icelandair** (IATA: **FI**, ICAO: **ICE**) on Islannin kansallinen lentoyhtiö. Yhtiön kotikenttänä toimii Keflavíkin kansainvälinen lentoasema. Nykyään Icelandair on Islannin suurin kuljetusyhtiö, ja ainoa lentoyhtiö usealla Islannin ja Euroopan välisellä reitillä. 

Icelandair tarjoaa lentoja Atlantin yli siten, että matkaan kuuluu parin tunnin välipysähdys Islannissa.

Historia
--------

Icelandair aloitti toimintansa vuonna 1937 käyttäen nimeä *Flugfelag Akureyrar*. Yhtiön kotipaikkana toimi tällöin pohjoisislantilainen Akureyrin kaupunki. Vuonna 1943 yhtiö siirsi toimintansa Reykjavíkiin ja muutti nimensä *Flugfelag Islandsiksi*.

Vuonna 1944 *Flugfelag Islands* sai ensimmäisen kilpailijansa – *Loftleiðirin*. 1945 *Flugfélag Íslands* aloitti ensimmäisenä islantilaisena lentoyhtiönä kansainväliset lennot Largsiin, Skotlantiin. *Loftleiðir* seurasi *Flugfélag Íslandsin* jalanjälkiä ja aloitti pari vuotta myöhemmin oman kansainvälisen liikenteensä. Vuonna 1953 *Loftleiðir* aloitti myös ensimmäiset lennot Islannista Atlantin yli.

Kilpailu jatkui vuoteen 1973 asti, jolloin lentoyhtiöt yhdistyivät toisiinsa. Tällöin myös nimi vaihtui *Flugleiðiriksi*, joka muodostui yhtiöiden edellisten nimien yhdistelmästä. Muutamaa vuotta myöhemmin nimi vaihtui kansainvälisemmäksi *Icelandairiksi*, joka on käytössä tänäkin päivänä. *Flugleiðir*-nimeä kuitenkin käytettiin yhä Islannin sisäisessä markkinoinnissa.

Vuonna 2003 Icelandair sai kilpailijakseen halpalentoyhtiö Iceland Expressin, joka lensi Keflavikistä Kööpenhaminaan ja Lontooseen

Lokakuusta 2005 lähtien Icelandair-yhtiön omistaja on ollut Icelandair Group, joka omistaa kymmenkunta matkailualalla ja lentoliikenteessä toimivaa yhtiötä.

Icelandair aloitti helmikuussa 2015 kahdesti viikossa liikennöidyn lennon Reykjavikista Birminghamiin. Kohteeseen, joka oli lentoyhtiön viides Britanniassa, lennettiin Boeing 757 -lentokoneilla.

Laivasto
--------

Icelandairin Boeing 737 MAX 8 Berliinin–Brandenburgin lentoasemalla.
Icelandairin Boeing 757-200 lähdössä Arlandan lentoasemalta.
Icelandairin Boeing 757-300 "Þingvellir" -värityksessä laskeutumassa Glasgow’n kansainväliselle lentoasemalle.
Icelandairin Boeing 767-300ER laskeutumassa Heathrow’n lentoasemalle.
### Nykyinen laivasto

Lokakuussa 2022 Icelandairin laivasto koostuu seuraavista konetyypeistä. Laivaston keski-ikä on 18,2 vuotta.

Icelandairin laivasto| Konetyyppi | Lukumäärä | Tilauksia | Matkustajapaikkoja | Huomautuksia |
| --- | --- | --- | --- | --- |
| Boeing 737 MAX 8 | 10 | 6 | 160 |  |
| Boeing 737 MAX 9 | 4 | 178 |  |
| Boeing 757-200 | 17 | — | 184 | Poistetaan laivastosta vuoteen 2026 mennessä. |
| Boeing 757-300 | 2 | — | 225 |  |
| Boeing 767-300ER | 3 | — | 262 |  |
| De Havilland Canada Dash 8 Q200 | 3 | — | 37 | liikennöijänä Air Iceland Connect |
| De Havilland Canada Dash 8 Q400 | 2 | — | 72 |
| 76 |
| Yhteensä | 41 | 6 |  |  |

Icelandair Cargon rahtilaivasto| Konetyyppi | Lukumäärä | Tilauksia | Huomautuksia |
| --- | --- | --- | --- |
| Boeing 757-200PF | 1 | — |  |
| Boeing 757-200PCF | 1 | — |  |
| Boeing 767-300BCF | 2 | — |  |
| Yhteensä | 4 | 0 |  |

Katso myös
----------

* Icelandair Group
* FL Group

Lähteet
-------

1. ↑    *Airliner World*, heinäkuu 2014, s. 9.
2. ↑  Icelandair Fleet Details and History *Planespotters.net*. Viitattu 18.10.2022. (englanniksi)
3. ↑  Icelandair Fleet *Icelandair*. Viitattu 3.1.2022. (englanniksi)
4. ↑  Singh, Sumit: Icelandair Takes Total MAX Commitment To 20 With 2 More Leases *Simple Flying*.  1.7.2022. Viitattu 18.10.2022. (englanniksi)
5. ↑  Walker, Steven: The Renewal Continues: A Look At Icelandair's New Boeing 737 MAX *Simple Flying*.  19.3.2022. Viitattu 1.5.2022. (englanniksi)

Aiheesta muualla
----------------

* Yhtiön suomenkielinen kotisivu

* Kuvia tai muita tiedostoja aiheesta **Icelandair** Wikimedia Commonsissa

Eurooppalaisten lentoyhtiöiden yhteistyöjärjestön (AEA) jäsenet

* Aegean Airlines
* AirBaltic
* Air France
* Air Malta
* Austrian Airlines
* Brussels Airlines
* Cargolux
* Croatia Airlines
* EAT Leipzig
* Finnair
* Icelandair
* KLM
* LOT Polish Airlines
* Lufthansa
* Luxair
* Meridiana
* Scandinavian Airlines
* Swiss
* TAP Portugal
* TAROM
* TNT Airways
* Turkish Airlines
* Ukraine International Airlines